ԱՄՓՈՓԱԹԵՐԹ
««ԳՅՈՒՂԱՏՆՏԵՍԱԿԱՆ ՀԵՏԱԶՈՏՈՒԹՅՈՒՆՆԵՐԻ ԵՎ ՀԱՎԱՍՏԱԳՐՄԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ԳՅՈՒՂԱՏՆՏԵՍԱԿԱՆ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ԵՎ ԳՈՒՅՔ ՀԵՏ ՎԵՐՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	[bookmark: _Hlk192761178]1․ ՀՀ Կադաստրի կոմիտե
	30․03․2026 թ․

	
	N ՍԹ/6016-2026

	1․    ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Անշարժ գույքի էլեկտրոնային տեղեկատվական շտեմարանի տվյալների համաձայն` ՀՀ Արմավիրի մարզի Փարաքար համայնքի Մերձավան գյուղում գտնվող 04-065-0012-0004 կադաստրային ծածկագրով, արդյունաբերության, ընդերքօգտագործման և այլ արտադրական նշանակության, արդյունաբերական օբյեկտների գործառնական նշանակության, 2.54 հա մակերեսով հողամասի և դրա վրա գտնվող շենքերի, շինությունների նկատմամբ գրանցված է Հայաստանի Հանրապետության սեփականության իրավունքը (անշարժ գույքի նկատմամբ իրավունքների պետական գրանցման N 29012019-04-0037 վկայական): Նշված հողամասն արտացոլված է կադաստրային քարտեզում, սակայն հողամասի մակերեսը (ըստ քարտեզի՝ 2.56131 հա) չի համապատասխանում պետական գրանցման տվյալին (2.54 հա): Վերոգրյալով պայմանավորված՝ առաջարկում ենք 04-065-0012-0004 կադաստրային ծածկագրով հողամասը կադաստրային քարտեզում ճշգրիտ տեղադրելու նպատակով հետագայում սահմանված կարգով ներկայացնել WGS-84 (ARMREF 02) ազգային գեոդեզիական կոորդինատային համակարգով կազմված hողամասի հատակագիծը՝ հաստատված համայնքի ղեկավարի կողմից:
	

Ընդունվել է ի գիտություն։


	2․ ՀՀ Պետական գույքի կառավարման կոմիտե
	03․04․2026 թ․

	
	N 01/11.5/2393-2026

	1. Պետական գույքի կառավարման կոմիտեն, ուսումնասիրելով ««Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը «Գյուղատնտեսական ծառայությունների կենտրոն» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումը ուժը կորցրած ճանաչելու մասին» ՀՀ կառավարության որոշման նախագիծը և դրան կից հիմնավորող տեղեկանքը, հայտնում է, որ ներկայացված նախագծի վերաբերյալ դիտողություններ և առաջարկություններ չունի։
	Ընդունվել է։

	3․ ՀՀ Պետական եկամուտների կոմիտե
	30․03․2026 թ․

	
	N 01/3-4/19406-2026

	1․ Հայաստանի Հանրապետության պետական եկամուտների կոմիտեն քննարկել է «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը «Գյուղատնտեսական ծառայությունների կենտրոն» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումը ուժը կորցրած ճանաչելու մասին»  որոշման նախագիծը, որի վերաբերյալ հայտնում ենք, որ առաջարկություններ չկան։
	Ընդունվել է։

	[bookmark: _Hlk232760030]4․ ՀՀ ֆինանսների նախարարություն
	15․04․2026 թ․

	
	N 01/9-2/9689-2026

	««Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը «Գյուղատնտեսական ծառայությունների կենտրոն» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումը ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
[bookmark: _Hlk215153440]1. Հիմնավորման համաձայն` Նախագծի ընդունման անհրաժեշտությունը պայմանավորված է «Գյուղատնտեսական հետազոտությունների և հավաստագրման կենտրոն» ՊՈԱԿ-ի (այսուհետ՝ Կազմակերպություն) կառավարման և գործունեության ֆինանսական արդյունավետության, ինչպես նաև գյուղատնտեսության ոլորտում մատուցվող ծառայությունների որակի բարձրացման անհրաժեշտությամբ, հաշվի առնելով և Կազմակերպության և «Գյուղատնտեսական ծառայությունների կենտրոն» ՊՈԱԿ-ի (այսուհետ՝ ՊՈԱԿ) կողմից բուսաբուծության ոլորտում իրականացվող գործառույթները (սերմերի և տնկանյութի հավաստագրում, բուծողի իրավունքների տրամադրում, սերմերի լաբորատոր փորձաքննություններ, սորտափորձարկումներ և նոր սորտերի գրանցման իրականացում) մեկ կառույցի շրջանակներում կենտրոնացված իրականացնելու նպատակահարմարությամբ: Այս համատեքստում հայտնում ենք, որ Նախագծով առաջարկվող գործընթացի կապակցությամբ առարկություններ չունենք:
	Ընդունվել է ի գիտություն։

	2. Հիմնավորման համաձայն՝ Կազմակերպությունը ՊՈԱԿ-ին միացման արդյունքում կկրճատվեն որոշ հաստիքներ (մասնավորապես՝ Կազմակերպության տնօրենի, վարչատնտեսական բաժնի ղեկավարի, իրավաբանի, ֆինանսիստ-հաշվապահի, կադրերի տեսուչ-գործավարի), որի արդյունքում տարեկան խնայված միջոցները (16.8 մլն դրամ) կօգտագործվեն ինչպես մատուցվող ծառայությունների որակը (մասնավորապես՝ սերմերի որակի փորձաքննության լաբորատորիայի հավատարմագրում, մարզային լաբորատորիաների կարողությունների հզորացում, սերմերի նմուշառման և դաշտային հետազոտությունների այցելությունների հաճախականության ավելացում), այնպես էլ աշխատակիցների աշխատավարձերը բարձրացնելու նպատակով: 
Վերոգրյալի կապակցությամբ նշենք, որ աշխատավարձերի բարձրացման հարցը կրում է համակարգային բնույթ և միայն ՊՈԱԿ-ի աշխատակիցների համար աշխատավարձերի բարձրացման հարցի կետային լուծումը, Կազմակերպության և ՊՈԱԿ-ի միացման արդյունքում առաջացող խնայողությունների հաշվին, գտնում ենք ոչ նպատակահարմար: Ուստի առաջարկում ենք ձեռնարկել համապատասխան միջոցներ, Նախագծով առաջարկվող գործընթացի իրականացման արդյունքում խնայված միջոցները ՀՀ պետական բյուջեի պահուստային ֆոնդ վերադարձնելու ուղղությամբ:
	Ընդունվել է։

	3. Նախագծի 4-րդ կետի 3-րդ կետով Էկոնոմիկայի նախարարին հանձնարարվում է ՊՈԱԿ-ին ավելացված արժեքի հարկի վճարման նպատակով  ՀՀ վարչապետի աշխատակազմ ներկայացնել առաջարկություն՝ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ համապատասխան փոփոխություններ և լրացումներ կատարելու վերաբերյալ: Այս կապակցությամբ առաջարկում ենք նախ բացահայտել թե ինչի արդյունքում է առաջանում նշված ավելացված արժեքի հարկի վճարման անհրաժեշտությունը, ապա անհրաժեշտության դեպքում դիտարկել վերջինի վճարումը Կազմակերպության և ՊՈԱԿ-ի միացման արդյունքում առաջացող խնայողությունների հաշվին կատարելու հնարավորությունը՝ բացառելով այդ նպատակով ՀՀ պետական բյուջեից լրացուցիչ միջոցների հատկացումը:
	Ընդունվել է։

	[bookmark: _Hlk235228808]5․ ՀՀ Արդարադատոության նախարարություն
	16․06․2026 թ․

	
	N /10.0.1.1/31094-2026

	««Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը «Գյուղատնտեսական ծառայությունների կենտրոն» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումը ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Առաջարկվում է վերանայել նախագծի բնույթի նշումը՝ նկատի ունենալով որ նախագծի բովանդակային կարգավորումները առավելապես ներառում են անհատական իրավական ակտին բնորոշ կարգավորումներ։ 
	Ընդունվել է։

	[bookmark: _Hlk233025172]2․ Նախագծի 4-րդ կետի 1-ին ենթակետի կապակցությամբ հարկ է նշել, որ առաջարկվող ձևակերպումը պահպանելու դեպքում դիտարկվելու է, որ Կառավարությունը լիազոր մարմնին «Գյուղատնտեսական ծառայությունների կենտրոն» պետական ոչ առևտրային կազմակերպության կանոնադրության փոփոխության հաստատման լիազորություն չի վերապահել, հետևաբար անհրաժեշտ կլինի նաև Կառավարության առանձին որոշմամբ հաստատել կանոնադրության փոփոխությունները։ Ուստի, եթե նախատեսվում է, որ «Գյուղատնտեսական ծառայությունների կենտրոն» պետական ոչ առևտրային կազմակերպության կանոնադրության փոփոխությունը հաստատվելու է լիազոր մարմնի կողմից, առաջարկվում է նախագծի 4-րդ կետից հանել «ապահովել» բառը, 1-ին ենթակետում՝ «Գյուղատնտեսական ծառայությունների կենտրոն» բառերից առաջ լրացնել «ապահովել» բառը, «կանոնադրությունում վերակազմակերպումից բխող համապատասխան փոփոխությունների կատարումը» բառերը հանել, իսկ «ինչպես նաև հաստատել միացման պայմանագիրը և փոխանցման ակտը» բառերը փոխարինել «ինչպես նաև հաստատել միացման պայմանագիրը, փոխանցման ակտը և կանոնադրության փոփոխությունը» բառերով։
Միաժամանակ 4-րդ կետի 2-րդ ենթակետում ևս առաջարկվում է «Գյուղատնտեսական ծառայությունների կենտրոն» բառերից առաջ լրացնել «ապահովել» բառը։ 
	Ընդունվել է։

	3․ Նախագծում բացակայում է համարժեք իրավական կարգավորումը վերակազմակերպվող ՊՈԱԿ-ի աշխատակաիցների հետագա գործունեության վերաբերյալ։ Մասնավորապես՝ հարկ է հստակեցնել աշխատակիցների աշխատանքային իրավունքների երաշխիքները, ներառյալ՝ աշխատանքային հարաբերությունների շարունակականության, փոփոխության կամ դադարեցման հիմքերը, քանի որ դրանց բացակայությունը կարող է հանգեցնել իրավական անորոշության և հնարավոր աշխատանքային վեճերի առաջացման։ 
	Չի ընդունվել։
Հաշվի առնելով Վարչապետի աշխատակազմի իրավաբանական վարչության կողմից ներկայացված 2026 թվականի հուլիսի 15-ի N 02/16.32/24239-2026 գրությունը՝
Նախագծի 6-րդ կետով սահմանված դրույթը դուրս է նախագծի կարգավորման առարկայից, հետևաբար չի համապատասխանում «Նորմատիվ իրավական ակտերի մասին» օրենքի 9-րդ հոդվածի 1-ին մասին:

	4․ Նախագծի 3-րդ կետով նախատեսվում է հետ վերցնել «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունից անհատույց օգտագործման իրավունքով ամրացված մարզային հողամասը՝ դրանում առկա լաբորատորիայով և պահակատնով և ամրացնել Պետական գույքի կառավարման կոմիտեին։ Նախագծի 5-րդ կետով լուծվում է այդ գույքի անհատույց օգտագործման պայմանագիրը։ Այս առումով հարկ է նկատել, որ Նախագծին կից ներկայացված հիմնավորման համաձայն՝ վերակազմակերպման գլխավոր նպատակներից է երկու կազմակերպությունների «լաբորատոր կարողությունների համատեղումը» և գործառույթների արդյունավետության բարձրացումը, ընդ որում՝ մատնանշվում է որ տվյալ լաբորատորիան տարեկան իրականացնում է ավելի քան 12000 տոննա սերմերի փորձարկում։ Միևնույն ժամանակ, հիմնավորվում է որ միացման արդյունքում անձնակազմը կենտրոնանալու է քաղաք Երևանում՝ մեկ ընդհանուր գրասենյակում։ Այս մասով առկա է բովանդակային անհամապատասխանություն մասնավորապես՝ այն դեպքում, երբ կազմակերպությունը զրկվում է իր մարզային լաբորատոր շենքից, իսկ ամբողջ անձնակազմը տեղափոխվում է Երևան, պարզ չէ, թե հիմնավորման մեջ նշված «լաբորատոր կարողությունների համատեղումը» և 12000 տոննա սերմերի փորձաքննության շարունակականության ապահովումն ինջպես պետք է գործնականում իրագործվի։ Վերոգրյալի հիմքով՝ առաջարկվում է վերանայել հիմնավորման դրույթները՝ հստակեցնելով, թե որտե՞ղ և ի՞նչ տեխնիկական բազայի հիման վրա են իրականացվելու ՊՈԱԿ-ի կողմից պետական պատվերի շրջանակներում կատարվող լաբորատոր փորձաքննությունները, որպեսզի բացառվի ոլորտային քաղաքականության ձախողման ռիսկը, ինչպես նաև հնարավոր լինի ապահովել «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներին համապատասխան հիմնավորման ներկայացում։ Հարկ է ընդգծել որ նախագծի հիմնավորման միջոցով նախագիծը մշակող պետական մարմինը պարզաբանում է իրավական ակտի ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները, իսկ դրանց թերի կամ հակասական լինելու արդյունքում հնարավոր չէ ամբողջապես գնահատել ներկա իրավիճակը և դրա շուրջ առաջարկվող լուծումների արդյունավետությունը։
	Ընդունվել է։

	5․ Հաշվի առնելով, որ «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը ստեղծվել է Հայաստանի Հանրապետության կառավարության 2005 թվականի օգոստոսի 4-ի ««Սերմերի գործակալություն» պետական ոչ առևտրային կազմակերպություն ստեղծելու և Հայաստանի Հանրապետության կառավարության 2005 թվականի օգոստոսի 24-ի N 265-Ն որոշման մեջ փոփոխություն կատարելու մասին» N 1275-Ն որոշման համաձայն՝ Նախագծի 6-րդ կետով նախատեսված իրավակարգավորման առկայությունը առաջացնում է կաազմակերպության ստեղծման հիմքի վերացում։ Ուստի՝ առաջարկվում է Նախագծից հանել նշված կետը՝ Նախագծի վերնագրից և նախաբանից համապատասխանաբար հանելով «և Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումն ուժը կորցրած ճանաչելու» և ««Նորմատիվ իրավական ակտերի մասին» օրենքի 37-րդ հոդվածը» բառերը։
	Ընդունվել է։

	6․ ՀՀ Վարչապետի աշխատակազմ
	15․07․2026 թ․

	
	N 02/16.32/24239-2026

	««Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությունը «Գյուղատնտեսական ծառայությունների կենտրոն» պետական ոչ առևտրային կազմակերպությանը միացման ձևով վերակազմակերպելու, գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ հայտնում ենք՝
1. Ներկայացված նախագիծն առաջարկվում է հաստատել լոկալ բնույթի իրավական ակտի տեսքով, ինչը հիմնավորված չէ՝ նկատի ունենալով «Նորմատիվ իրավական ակտերի» մասին օրենքի 2-րդ հոդվածի 1-ին մասի 5-րդ և 6-րդ կետերի սահմանումները:
	

Ընդունվել է։


	2. Նախագծի 3-րդ կետով նախատեսված՝ անշարժ գույքն ամրացնելու վերաբերյալ դրույթը ամրագրելու համար նախագծի նախաբանում անհրաժեշտ է հղում կատարել համապատասխան լիազորող նորմին, նկատի ունենալով «Նորմատիվ իրավական ակտերի մասին» օրենքի 2-րդ հոդվածի 1-ին մասը, ըստ որի՝ ներքին կամ անհատական իրավական ակտը ընդունվում է նորմատիվ իրավական ակտի հիման վրա և դրան համապատասխան:
	Ընդունվել է։

	3. Նախագծի 6-րդ կետով սահմանված դրույթը դուրս է նախագծի կարգավորման առարկայից, հետևաբար չի համապատասխանում «Նորմատիվ իրավական ակտերի մասին» օրենքի 9-րդ հոդվածի 1-ին մասին:
	Ընդունվել է։




